મુલુંડ-વેસ્ટમાં સ્ટેશનની બહાર જ પાનની દુકાનની બરાબર બાજુમાં એક મોબાઇલ ઍક્સેસરીઝની દુકાન આવેલી છે. આ દુકાનના માલિકે મિડ-ડે LOCALને કહ્યું હતું કે ‘અમારે ત્યાં મોટા ભાગે મહિલા-ગ્રાહક આવતી હોય છે અને નજીકમાં જ પાન-બીડીવાળાની ત્રણ દુકાન છે જ્યાં સતત લોકો તમાકુ ચાવતા હોય છે કે સિગારેટ-બીડી ફૂંકતા હોય છે. તેમનો ધુમાડો દુકાન તરફ આવતો હોવાથી કેટલીયે વાર અહીં ઊભેલી મહિલાના મોં પર આવતાં સામાન ખરીદતાં-ખરીદતાં એ મૂકીને ચાલી જતી હોય છે. હું કે મારે ત્યાં કામ કરતો કોઈ પણ માણસ સ્મોકિંગ નથી કરતો, પણ અમારે પૅસિવ સ્મોકિંગ કરવું જ પડે છે. ખબર નહીં અમારાં ફેફસાંઓમાં કેટલો ધુમાડો ભર્યો હશે? પરંતુ એક વાતની હવે થોડી રાહત થઈ છે કે કોઈ તો અમારા માટે વિચારે છે અને આજે નહીં તો કાલે આ દુકાનો હટશે ખરી.’